„Biciklom tragom sjećanja“ – vožnja od Osijeka do Vukovara u čast žrtvama Vukovara
2024-11-10 | OTOS
Udruga za rekreativni biciklizam Kotrljaneri 10. studenoga 2024. organizira tradicionalnu biciklističku vožnju od Osijeka do Vukovara pod nazivom „Biciklom tragom sjećanja“. Ovaj događaj ima za cilj odati počast žrtvama Vukovara te pružiti priliku za zajedničko sjećanje i solidarnost.
U suradnji sa Športskom zajednicom Osječko-baranjske županije, Gradskim savezom za rekreaciju „Sport za sve“, Veleučilištem „Lavoslav Ružička“ iz Vukovara, Lions clubom Vukovar te sponzorima Otos d.o.o., Bike shop „Ljubas“, Horticentar Adria d.o.o., Hell, Vindija d.d. i Kannan d.o.o., Kotrljaneri ovim događajem promoviraju sportski duh, zajedništvo i humanitarno djelovanje.
Posebnu dimenziju manifestacije daje darivanje Vukovarskih iskrica – Udruge za pomoć osobama s intelektualnim teškoćama, što udruga provodi u suradnji s NCLC Lions Clubom Kuna iz Osijeka.
Raspored vožnje:

Okupljanje i uplata kotizacije: 08:00 – 08:50 sati, Otos, Vukovarska cesta 1, Osijek
Zajedničko fotografiranje i polazak: 09:00 sati
Pauza u Klisi: oko 10:00 sati, uz okrjepu i fotografiranje
Dolazak u Vukovar (Veleučilište „Lavoslav Ružička“): oko 10:50 sati
Prigodni program i domjenak: 11:00 – 12:00 sati, uz dodjelu nagrada učenicima osnovnih škola za pjesme na temu „Vukovar – zeleni grad“
Paljenje svijeća kod Spomen-križa: nakon programa, uz zajedničko fotografiranje
Posjet Vukovarskom vodotornju: 13:35 – 14:30 sati

Kotizacija od 10,00 € pokriva troškove okrjepe, domjenka, svijeća za Spomen-križ, nagrade za školarce, slatkiše za Vukovarske iskrice i ulaznice za Vukovarski vodotoranj. Vožnja će se odvijati uz pratnju policije i tehničkih vozila, s jednim kraćim odmorom. Molimo sve sudionike da se pridržavaju prometnih pravila, a maloljetne osobe mogu sudjelovati samo uz pratnju roditelja.
Povratak u Osijek može biti organiziran za bicikliste i njihove bicikle, uz prethodnu najavu na e-mail BTSVukovar2024@gmail.com.
